โดยปกติ CT Scan มีความแม่นยำประมาณไหนครับสามารถเห็นความผิดปกติของลำไส้ได้ไหมครับเนื่องจากเคยทำเมื่อปีที่แล้ว ครบ 1 ปีพอดี ( ในระหว่างทำมีการฉีดสี และ ฉีดน้ำเข้าก้น ) แต่เหมือนจะไม่ได้ล้างลำไส้ ซึ่งจากผลตรวจลำไส้ปกติดีครับแต่ปัจจุบันนี้ยังมีอาการปวดท้องอยู่โดยที่เคยส่องกล้องกระเพาะ แล้ว คุณแจ้งว่าติดเชื้อ h. pylori และมีการกินยาเมื่อ 3 เดือนที่แล้ว ซึ่งโดยรวมอาการดีขึ้น ไม่มีการแสบหน้าอกแล้ว แต่อาการปวดท้องแน่นท้องยังมีอยู่แต่จะอยู่ตรงบริเวณสะดือล่างขวา ซ้าย หรือ รอบสะดือ ครับ และตรวจเลือด ตรวจปัจสาวะ อัลตราซาว ตรวจหัวใจ ปกติหมดครับแต่ทั้งนี้ เมื่อ 2 วันที่ผ่านมา มีอาการเพิ่มคือ ท้องเสียหนักมาก (มากกว่า 10 ครั้ง ) อุจจาระมีกลิ่นเหม็นคาว และ มีเลือดปน3-4 ครั้งสุดท้ายก่อนได้รับฉีดยาฆ่าเชื้อไป เมื่อวานนี้ กลับมาปกติครับ แจ้งว่าลำไส้อักเสบ ครับมีแพลนจะส่องกล่องลำไส้อาทิตย์หน้านี้เลยอยาก สอบถามว่า ผลตรวจ ของ CT scan เมื่อปีที่แล้ว สามารถบ่งบอกความแม่นยำของสุขภาพลำไส้ได้ไหมครับ และ อยากสอบถามว่าอาการดังกล่าวมีโอกาสเป็นมะเร็งลำไส้ไหมครับ ( ครอบครัวไม่มีใครเป็นครับ ) ค่อนข้างกังวล ขอบครับ
สวัสดีค่ะ การทำ CT scan หรือทำเอ็กซเรย์คอมพิวเตอร์ในช่องท้องนั้น เป็นการดูความผิดปกติ ณ ขณะวันนั้นๆ หากเวลาผ่านไป ผลการตรวจใดๆก็ย่อมจะเปลี่ยนแปลงไปได้ ดังนั้นผลเมื่อปีที่แล้ว อาจจะไม่ได้บ่งบอกถึงอาการในวันนี้ถ้าตอนนี้มีอาการขึ้นมาใหม่เช่นท้องเสียหนัก ร่วมกับถ่ายมีเลือดปน อาจต้องนึกถึงการอักเสบ ติดเชื้อ เนื้องอกในใดๆในลำไส้ ซึ่งถ้าแพทย์ตรวจร่างกาย ตรวจอุจจาระเบื้องต้นแล้วให้คำตอบไม่ได้ การทำเอ็กซเรย์คอมพิวเตอร์ซ้ำอีกครั้งก็มีความจำเป็นเรื่องมะเร็งลำไส้ ส่วนใหญ่จะมาลักษณะท้องผูกสลับท้องเสียมากกว่าจะท้องเสียเรื้อรังนานๆอย่างเดียว ร่วมกับอาจมีน้ำหนักลด ถ่ายเป็นเลือด ปวดเบ่งขณะถ่ายบางราย แต่อย่างไรก็ตามต้องใช้การส่องกล้อง หรือเอ็กซเรย์คอมพิวเตอร์มาช่วยประกอบจึงจะให้การวินิจฉัยได้ค่ะ ควรปรึกษาอาการกับผลตรวจกับแพทย์ที่ดูแลโดยตรงอีกครั้ง ตอนนี้ทำใจให้สบาย ไม่ต้องกังวลเกินไปค่ะ